भरखरै गृहजिल्ला दाङको १ महिने कार्यक्रम सिद्धाएर काठमाडौँ आइपुगेको छु । काठमाडौँ रहँदा वजेटमा समेटिएका योजनाहरुलाई अगाडि बढाउने विषयमा सम्बन्धित मन्त्रालयमा पुगेर छलफल गर्ने योजना बनाएको छु । सरकारको यस वर्षको वजेटमा दाङमा धेरै विकासका योजनाहरु परेका छन्, म विशेषतः क्षेत्रनम्वर ५ को भुगोलको राजनीति गर्ने भएकाले मैले प्रतिनिधित्व गर्ने क्षेत्रनम्वर ५ मा के–कस्ता विकासका योजनाहरु परेका छन् ? भनेर बुझ्नुका साथै समयमै काम सुचारु गराउनेतर्फ लाग्नुपर्छ भन्ने मनसायले म काठमाडौँ आएको हुँ र हाल त्यही काममा व्यस्त छु ।
